text: Първият български шериф в Съединените щати е пловдивчанин, той искаше и сбъдна мечтата си да закачи значка на шериф и да стане герой като от екшън филм, научи balgari.bg …	
  
  Александър Везенков донесе още един успех на Олимпиакос в демонстративните двубои, които клубът организира в битката с COVID-19 в Гърция. Българинът нямаше спиране при разгрома над Лаврио със 110:72.
  206-сантиметровото крило, който се завърна преди седмица след контузия, поведе колоната на реализаторите за Олимпиакос с 22 точки. При стрелбата си той бе 5/7 от средно разстояние, 2/5 зад дъгата и 6/6 от линията за изпълнение на наказателни удари.
  Александър Везенков остави на сметката на “червено-белите” още 5 борби, 2 асистенции, 2 откраднати топки и 2 чадъра. Всичко това 25-годишният баскетболист стори за 27 минути на паркета като титуляр.
  За Александър Везенков и Олимпиакос предстои мач от Евролигата тази седмица. На 25 февруари гръцкият гранд ще приеме ЦСКА Москва.
  Дий Бост допринесе за още една победа на Монако във Франция. Гардът бе сред най-добрите при триумфа на тима си над Орлеан с 86:85...
  КАКВО СЕ СЛУЧИ: Берое спечели за втори пореден път в рамките на 24 часа в Адриатическата лига за жени. В своята зала “Общинска” момичетата...
  КАКВО СЕ СЛУЧИ: Маями се доближи на победа от финалите в НБА. “Горещите” си върнаха успешната вакса и надделяха над Бостън със 112:109, за...
  
  Пловдивската учителка Боянка Иванова, която е директор на българското училище „Джон Атанасов“ в Чикаго, бе обявена за „Българка на годината 2012“. На тържествена церемония в Народната библиотека „Св. св. Кирил и Методий“ педагожката получи статуетка и диплом от Държавната агенция за българите в чужбина.
  Боянка Иванова живее в Чикаго от 1995 г. Завършила е Пловдивския университет „Паисий Хилендарски“, специалност руска филология и английски език. В България е работила 14 г. като преподавател, училищен директор и заместник-директор. В Америка практикувала като учител в държавно американско училище.
  Иванова от години се бори за възможността българските деца в Чикаго да изучават своя роден език и култура и да запазят българското си самосъзнание. През 2000 г., заедно с едно с Елена Липкова, създава първото българско лицензирано училище в САЩ, което вече носи името на Джон Атанасов.
  Педагожката е един от основателите на създадената в Пловдив Асоциация на българските училища зад граница, която обхваща над 200 училища по цял свят – в Бразилия, Китай, Дубай, Кувейт.
  По нейна инициатива се прави изследване за живота на българските емигранти в Чикаго, на основата на което е създадена документалната лента „Гурбетчийство или емиграция – орисия или съдба на българите“. Филмът бе прожектиран в рамките на Фестивала на Чикаго в София.
  Сутринта децата ще участват в онлайн класовете на американските си училища под наздора на преподавателите от МБУ, а . следобед ще учат български език, литература и история
  Малко Българско Училище в Чикаго направи още една крачка към голямата си цел – двуезично, целодневно българо-американско училище.
  От понеделник, 17 август, стартира целодневна програма. Сутринта децата ще участват в онлайн класовете на американските училища, които посещават, под наздора на преподавателите от МБУ. Следобед пък са предвидени занимания по български език и литература, история, обичаи и други извънкласни форми.
  „За учениците и родителите онлайн обучението е огромен стрес. За децата от 5 до 8 години е почти невъзможно да се справят сами, трябва им помош от родител или учител. Ето защо, като първа фаза, запълваме тази ниша в условията на пандемия – децата ще могат да правят онлайн уроците в американските училища с помощта на нашите педагози, а следобед да си взимат класовете от българското училище“, обясни директорът на МБУ Живка Петрова.
  Класовете ще са с до 12 деца, за да се спазят пандемичните изисквания на щата, който разрешава паралелки с до 15 души. МБУ разполага с 13 големи класни стаи в сградата си и това няма да е проблем, обяснява Петрова.
  Цената е 46 долара на ден, като скоро от училището се надяват да са готови със седмични и месечни планове за родителите, които искат да си оставят децата в ръцете на педагози докато са на работа в условията на пандемия.
  Още през юни м.г. Петрова обяви първо в предаване на BG VOICE, че имат намерение да стартират и двуезично училище, след като се сдобиха със собствена сграда в чикагското предградие Дес Плейнс. „Амбицията ни е да положим основите на българо-английско двуезично училище – нещо подобно на езиковите гимназии. Децата ще могат да учат предметите и на български, и на английски”, каза тогава Петрова.
  Училището вече има нужните лицензи от щата Илинойс за това, обяви директорът. Заради пандемията от коронавируса обаче все още не са готови учебните планове. „Ако имаме готовност, ще стартираме още тази година с подготвителните класове – децата на 5-годишна възраст“, каза Петрова.
  Календар на буквите, академия на познанието "Родна стряха" в Торонто; рисунка на Йоана Захариева - 10 г.
  Българските училища в Америка вече са засегнати от мерките за социално дистанциране, които властите препоръчат и налагат с директна отмяна на занятията в американските учебни заведения. Мерките целят ограничение разпространението на коронавируса.
  В Чикаго няколко училища потвърдиха пред BG VOICE, че няма да имат занятия в следващите седмици. В „Малко българско училище“ (МБУ), където има най-много българчета, ръководството уведоми родителите, че се налага временно да прекъснат занятията в основния им филиал в предградиято Елк Гроув Вилидж.
  Училището е принудено да прекрати дейност в този филиал, защото това се изисква от американския училищен район 214. Българското школо се помещава в сградата на гимназия „Елк Гроув“. “ От D-214 ни уверяват, че това е превантивна мярка“, се казва в съобщението на ръководството на българската организация до родителите.
  Това обаче няма да попречи на занятията във другия филиал на „Малко българско училище“ „Алеко Константинов“, който се намира в новата сграда на училището в предградието Дес Плейнс. За да наваксат пропуснатото учебно време, от чуилището гарантират, че ще се върнат към присъствено обучение след края на ограниченията, като на незадължителните предмети ще бъдат намалени за сметка на задължителните и ще има леко увеличение на учебния ден.
  Освен това „Малко българско училище“ има готовност да предложи вечерни занимания от понеделник до петък; събота следобед или неделя сутрин в новата сграда в Дес Плейнс.
  МБУ разполага и с техническата възможност за дистанционно обучение. С този вид обучение ще може да се предлагат часове през седмицата, както и в събота и неделя.
  Двата кампуса на училище „Джон Атанасов“ ще бъдат затворени поне 25 април, каза за BG VOICE Виолета Петрова. Училището ползва сградите на „Октън колидж“ в Дес Плейнс, както и на гимназия „Гуерин“ в Чикаго. От училището ще въведат онлайн обучение – те използват такава система за филиала си в Уисконсин делс. „Проблемън ще е за по-малките деца – до трети клас. При тях вниманието не е устойчиво“, каза още Виолета Петрова.
  Училище „Иван Рилски“, също в Чикаго, прекратява занятия до второ нареждане. „За съжаление се налага да го направим поради така създалите се обстоятелства“, каза директорката Мима Янкова. „Следим постоянно ситуацията и ще уведомим родителите своевременно“, допълни тя.
  Училище „Знание“ в Арлингтън Хайтс и филиалът му в Чикаго „Родолюбие“ ще имат занятия тази събота и неделя, но от другата седмица са също в принудително спиране на уроците. „Базите на нашите училища са отворени за уикенда, но от понеделник ще са затворени и никой няма да бъде допускан там. Съобразяваме се с указанията на администрацията“, каза директорът Лили Паслиева. И тук имат готовност за онлайн обучение, за което ще предоставят повече информация в скоро време.
  Друго училище в Чикаго с два филиала „Нов живот“ и „Нови хоризонти“ също е засегнато. Филиалът „Нов живот“ в предградието Парк Ридж вече е затворен. „Нови хоризонти се намира в предградието Розел и там все още училищата са отворени, така че този уикенд ще имаме часове, но предполагам, че от другата седмица и там децата няма да ходят на училище“, обясни директорът Хриска Перфанова.
  В Ню Йорк, където е едно от големите огнища на заразата, се свързахме с училище „Млади български гласове“. „По план тази неделя нямаме занятия, заради отдавна планиран ремонт. Тази седмица ще решим на събрание на борда как да продължим“, каза ръководителят на школото Яна Калинкова.
  От издателство „Просвета“ са съобщили на българските училища в чужбина, че дават безплатен достъп до техните електронни учебници и помагала.